కర్షన్ సోలంకి

కర్షన్‌భాయ్ సోలంకి (1957 జనవరి 1 - 2025 ఫిబ్రవరి 4)  గుజరాత్ రాష్ట్రానికి చెందిన రాజకీయ నాయకుడు. ఆయన కడి శాసనసభ నియోజకవర్గం నుండి రెండుసార్లు ఎమ్మెల్యేగా గెలిచాడు.
రాజకీయ జీవితం
కర్షన్ సోలంకి 1980లో తన రాజకీయ జీవితాన్ని ప్రారంభించి కాడి గ్రామా సర్పంచ్‌గా ఎన్నికై ఆ తరువాత 20 సంవత్సరాలకు పైగా నిరంతరం కాడి పంచాయతీ న్యాయ సమితి ఛైర్మన్‌గా పని చేశాడు. ఆయన 2017 గుజరాత్ శాసనసభ ఎన్నికలలో కడి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రమేష్ భాయ్ చావ్డాపై 7,746 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

కర్షన్ సోలంకి 2022 గుజరాత్ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ప్రవీణ్‌భాయ్ గణపత్‌భాయ్ పర్మార్ పై 28,194 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
మరణం
కర్షన్ సోలంకి క్యాన్సర్‌తో దీర్ఘకాలిక అనారోగ్యంతో బాధపడుతూ 68 సంవత్సరాల వయసులో 2025 ఫిబ్రవరి 4న అహ్మదాబాద్‌లోని ఓ ఆసుపత్రిలో చికిత్స పొందుతూ మరణించాడు.ఆయనకు భార్య సవితాబెన్, ముగ్గురు పిల్లలు ఉన్నారు. 
మూలాలు

వర్గం:గుజరాత్ రాజకీయ నాయకులు
వర్గం:గుజరాత్ వ్యక్తులు
వర్గం:గుజరాత్ శాసనసభ్యులు
వర్గం:భారతీయ జనతా పార్టీ రాజకీయ నాయకులు